google/wiki40b huggingface dataset:
PSV Eindhoven

Historie

På oppdrag fra Gerard og Anton Philips ble en idrettsforening for bedriftens arbeidstagere stiftet 31. august 1913, for å feire Nederlands 100-årige uavhengighet fra Frankrike. I denne foreningen  skulle ulike idretter utøves. Allerede da var klubbens farger rødt og hvitt. PSVs første fotballspillere arbeidet alle som en for Philips, og det første avsparket ble foretatt av Frits Philips, sønn av bedriftens direktør. Først etter 1928 åpnes det slik at mennesker som ikke arbeider for Philips kan bli medlemmer av PSV. Klubben har spilt seriespill fra 1914, og ble i 1929 nederlandske mestere for første gang. I 1950 vant PSV for første gang KNVB-cupen.
Klubben hadde sin første virkelig store periode i midten av 1970-årene. Med fotballspillere som for eksempel Willy van der Kuijlen og brødrene Willy og René van de Kerkhof på banen vant PSV flere nasjonale premier. I 1978 vant klubben UEFA-cupen ved å slå den franske klubben Bastia.
PSVs hittil beste periode fant sted mellom 1986 og 1992. 25. mai 1988 vant laget Mesterligaen da de slo Benfica i finalen, og ble i denne perioden også nederlandsk mester seks ganger. Belgieren Eric Gerets var i denne tiden en nøkkelspiller for PSV.
I 2004/2005 kom PSV til semifinalen i Mesterligaen, men tapte på bortemål for AC Milan selv om PSV vant kampen 3–1. AC Milan hadde vunnet den forrige kampen. I denne sesongen vant klubben det nederlandske seriemesterskapet for attende gang, og KNVB-cupen (nederlandsk cup) for åttende gang.
Hjemmebanen, Philips Stadion, med en kapasitet på 36 627 tilskuere, ble benyttet da Nederland og Belgia arrangerte EM i fotball i år 2000. Klubbens treninger finner sted i sportskomplekset De Herdgang.
Klubben regnes som en av de store talentutvikler-klubbene i Europa, som oppdager og utvikler unge talenter som senere kjøpes opp av de store europeiske klubbene.
Klubben blir for mange spillere et springbrett til profesjonell fotball, også for spillere fra andre verdensdeler enn Europa, spesielt Asia.
Mange nordmenn husker PSV best fra 1997 da de sensasjonelt ble utslått av UEFA-cupen av den norske fotballklubben Brann.
Alexandre del Valle

Utdanning

Del Valle har uteksaminert fra Institute of Political Studies i Aix-en-Provence, Universitetet Montpellier 3 Paul Valery og Università degli Studi di Milano. Han studerte historie om politiske doktriner, nasjonalt forsvar og historie om politiske institusjoner.
Del Valle tok doktorgraden i historie ved universitetet Montpellier 3 Paul Valery i 2015 da han forsvarte avhandlingen "Vestlige sivilisasjon og den andre avkolonisering. Indigenisme og islamisme på den kalde krigen til dagens" om samspillet mellom Vesten og den muslimske verden.

Yrkeskarriere

Tidlig i sin karriere jobbet han som en offisiell. Deretter jobbet han i Europaparlamentet i Brussel før han oppretter sitt konsulentfirma.
For tiden underviser han geopolitikk og internasjonale relasjoner ved Ecole supérieure de commerce - ESC La Rochelle (Frankrike).

Essayist

Han har utgitt flere bøker om de “svake demokratier”, om Balkanproblematikken, Tyrkia og islamistisk terrorisme. Noen av hans bøker har også blitt oversatt til portugisisk, italiensk, spansk og serbisk. 
I sin første bok, "Islamisme og USA: en allianse mot Europa", utgitt i 1997, analyserte han forholdet mellom CIA og den afghanske Mujahideen under krigen i Afghanistan og amerikansk innflytelse på fremveksten av islamisme i den arabiske verden. Her er fokus på hvordan og hvorfor USA har bidratt til fremveksten av den islamisme på tidspunktet for den kalde krigen.
I sin bok "Den tyrkiske dilemma" stiller han spørsmålet om ikke Tyrkia innenfor EU vil være en "islamsk, trojansk hest".
I sin siste boken "Syrian chaos", utgitt i 2014, studerer han de underliggende årsakene til den syriske konflikten og svikt i den arabiske våren .
Del Valle forsvarte ideen om en tilnærming mellom Russland og Europa for å skape en ny geopolitisk blok som han kalte "Pan-West" nødvendig for å bekjempe den islamistiske trusselen.
Han beskriver islamisme som en tredje type totalitarisme, de to første er nazisme og kommunisme.
Liulin (Lüliang)

Liulin (kinesisk: 柳林县; pinyin: Liǔlín Xiàn) er et fylke i provinsen Shanxi i Folkerepublikken Kina. Det er del av byprefekturet Lüliang.
Befolkningen var på 275 773 innbyggere i 1999.

Kulturminner

Xiangyan-tempelet (Xiangyan si, 香严寺) ble i 2001 oppført på Folkerepublikken Kinas liste over kulturminner.

Samferdsel

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Demaratos korinteren

Demaratos korinteren var far av Lucius Tarquinius Priscus, Romas femte konge, og bestefar av Lucius Tarquinius Superbus, Romas syvende og siste konge.

Liv

Demaratos var en adelsmann fra Korint som kom til Italia fra Hellas som flyktning i år 655 f.Kr. Han bosatte seg i den etruskiske byen Tarquinii og giftet seg med en etruskisk kvinne. De fikk to sønner, den ene var Lucomo (Lucius) og den andre var Aruns II. Aruns døde før sin far og etterlot en gravid kvinne. Demaratos viste derimot ikke at han hadde en framtidig sønnesønn og etterlot ingenting til ham i sitt testamente. Sønnesønnen het Egerius «Den trengende», tilnavnet hadde sin opprinnelse i at han var fattig (grunnet at han ikke arvet noe). Egerius ble far til Tarquinius Collatinus, ektefelle til den legendariske Lucretia.
Demaratos’ opprinnelige navn var Lucumo, men endret det da han kom til Italia og senere bosatte seg i Roma. I henhold til Tacitus lærte han etruskerne lese- og skrivekyndighet og ble kjent som «Demaratos korinteren».
Da Demaratos kom fra Hellas hadde han all sin rikdom med seg og introduserte gresk kultur og gresk keramikk for etruskerne og romerne. Det er antatt at han fraktet med seg keramikkhåndverkere fra Korint. Disse keramikere ble ansvarlig for utviklingen av gresk keramikk på vestkysten av Italia. Det var greske keramikere i Tarquinii og i den greske handelsstasjonen Gravisca, havnebyen til Tarquinii. I henhold til den greske reisende Pausanias var det enten hans sønn eller sønnesønn som var den første utlending som besøkte Olympia og gjorde en ofring.
Uavhengighet/Demokrati

Uavhengighet/Demokrati var en euroskeptisk gruppering i Europaparlamentet.Ved valget i 2009 falt gruppen under sperregrensen på 25 representanter, som er kravet til å danne en gruppe i Europaparlamentet.
Macuiltépec

Macuiltépec eller Macuiltépetl er en vulkan og en økologisk park i Xalapa i den meksikanske delstaten Veracruz. Det høyeste punktet er på litt over 1 500 meter over havet. Vulkanen er kjegleforma, og oppsto for ca. 30 000 år siden, i tidsepoka pleistocen. Parken dekker et areal på 32 hektar.

Etymologi

Macuiltépetl betyr «den femte åsen», eller «ås fem», på nahuatl, mens varianten Macuiltépec betyr «på ås fem». Selv om Macuitépetl blir oftest brukt, er Macuiltépec det korrekte navnet. Endelsen -tépetl er brukes bare for større fjell.
Den Danske Ordbog

Den Danske Ordbog er en ordbok i seks bind over det danske språk i perioden fra ca. 1950 og fungerer som en fortsettelse av Ordbog over det danske Sprog. Ordboken utgis av Det Danske Sprog- og Litteraturselskab, og siste bind ble utgitt i november 2005 (første bind utkom i november 2003). Den omfatter rundt 100 000 oppslagsord.
Den Danske Ordbog er basert på et meget omfattende, elektronisk tekstkorpus på ca. 40 millioner ord. De tekster som inngik i korpuset, stammer fra vidt forskjellige kilder spennende fra dagboksopptegnelser fra forskningsprosjekter som Nationalmuseets Vi skriver dagbog over tekster fra Folketinget og Københavns borgerrepresentasjon til skjønnlitterære tekster fra forskjellige forlag. På dette punkt adskiller Den Danske Ordbog seg markant fra «forgjengeren» Ordbog over det danske Sprog, som hovedsakelig er basert på tekster fra forfattere og andre profesjonelle språkbrukere og således ikke dekker samme spredning hva angår genrer, stil og dialekter som den moderne etterfølger.
Olofström kommune

Administrativ historikk

Da de svenske kommunalforordningene trådte i kraft 1. januar 1863 ble Jämshögs landskommun etablert av Jämshögs sogn i Listers härad. Denne ble delt allerede 16. oktober samme år, da Kyrkhults landskommun ble skilt ut. Neste deling skjedde i 1941 da Olofströms köping ble skilt ut fra Jämshögs kommune. I 1966 ble alle gjenforenet under navnet Olofström, fremdeles köping frem til kommunereformen i 1971 da enhetlig kommunetype  ble innført og nåværende Olofström kommune formelt oppstod.
Rinøyvåg

Rinøyvåg er ei grend på Rinøya i Lødingen kommune i Nordland. Stedet ligger i Lødingen Vestbygd, ca. 2 mil fra europavei 10. Det bor ca. 20 personer på øya, fra 10 år til godt over 80 år.

Næringsvirksomhet

På Rinøya drives det innen sjøveis transport og opplevelsesturer i nærområdet. I tidligere tider var fiskerier og vågehvalfangst den mest vanlige næringsveien for øyas befolkning. Øyas sørside ligger mot Vestfjorden, mens øyas nordside ligger mot Hestfjorden.

Samferdsel

Rinøyvåg og Rinøya har veiforbindelse til kommunesenteret Lødingen. 20. juni 1960 fikk stedet fergeforbindelse til Lødingen. Ferga la i begynnelsen til ved Fenesbruket i Rinøyvåg - fergekaia ble først tatt i bruk rundt 23. oktober 1962. Fergeforbindelsen ble erstattet av daværende riksvei 837 (nå fylkesvei 837) og Kanstadstraumen bru 12. desember 1976.
Jagarane

Jagarane er en gruppe småøyer som ligger like utenfor Cape Boothby i Enderby Land i Antarktis. De ble kartlagt av norske kartografer etter flyfoto tatt under Lars Christensen-ekspedisjonen, 1936–37, og navngitt av dem. På engelsk heter øyene Jager Islands, etter anbefaling fra Australian Antarctic Names and Medals Committee, og dette er navnet som blir benyttet i dag.
Rigmor Luihns vei (Oslo)

Rigmor Luihns vei er en gangvei på Grünerløkka  i Oslo. Veien begynner ved Grünerbrua (ved krysset mellom Nedre gate og Nordre gate) og går gjennom parkområdet Grünerhagen til Marselis gate ved Kuba park. Området er planlagt utvikla til en større bypark. Rigmor Luihns vei er en del av turvei B10 langs Akerselva.
Veien er oppkalt etter sosialkurator Rigmor Luihn, som arbeidet ved Mødrehygienekontoret og var en pioner i arbeidet for kvinners rett til sjølbestemt abort og for prevensjonsveiledning. Luihn var også aktiv i Grünerløkka beboerforening og satt i bydelsutvalget på Grünerløkka for Rød valgallianse. Luihn bodde i Sofienberggata 7 like ved Grünerhagen.
Veinavnet blei vedtatt av Grünerløkka bydelsutvalg 14. april 2011 som del av en pakke for å øke antall veier oppkalt etter kvinner.
Pergine Valdarno

Frazioni

Kommunen omfatter følgende frazioni:
Montalto, Pieve a Presciano, Poggio Bagnoli, Ponticino
Like A Flower Needs The Rain

Like A Flower Needs The Rain er et musikkalbum med Martin Alfsen og koret Reflex. Det ble utgitt i februar 2008 av Master Music.
Parque Lleras

Parque Lleras er en park i El Poblado i den colombianske byen Medellín. Den utgjør sentrum av byens utelivsområde, og er omkransa av restauranter, barer og utesteder.
Parken ble anlagt i 1930-åra av Banco Central Hipotecario, og er oppkalt etter bankens daværende direktør, Julio Eduardo Lleras.
Sør i parken er det en skulptur av et par av aburraes, innbyggere i Valle de Aburrá, som er kjent som dyktige jordbrukere.
Helsearbeiderfag

Helsearbeiderfag er et programfag på 2. trinn i den norske videregående skolen, og følger utdanningsprogrammet Helse- og oppvekstfag. For å kunne gå opp til fagprøve må man etter ett år med dette faget gå to år som lærling i en bedrift. Man kan også få generell studiekompetanse ved å gå 3. påbyggingsår etter Vg2 Helsearbeiderfag.

Helsefremmende arbeid

Helsefremmende arbeid dreier seg om hva levevaner, fysisk aktivitet og kosthold betyr for å forebygge sykdom og fremme helse. Faget handler om profesjonell helsehjelp, pleie, omsorg og aktiviteter som fremmer helse, trivsel og livskvalitet. Bruk av hjelpemidler og velferdsteknologi er også en del av opplæringen. Videre inngår grunnleggende sykepleie, praktiske hygienetiltak og forebygging av smitte. Programfaget dreier seg om sammenhengen mellom kroppens oppbygning, funksjoner og sykdomslæren. Helse, miljø og sikkerhet og forebygging av belastningslidelser og førstehjelp inngår.

Kommunikasjon og samhandling

Kommunikasjon og samhandling dreier seg om hva dette betyr for mennesker med ulike behov for helsehjelp. Empati, respekt og toleranse som grunnleggende verdier for den enkeltes selvfølelse og integritet står sentralt. I faget inngår også ulike kommunikasjonsteknikker og konflikthåndtering. Observasjon, rapportering og relevant regelverk om taushetsplikt og personvern hører til i hovedområdet. Det handler videre om å kunne forklare betydningen av kommunikasjon og samhandling på tvers av tjenestene for å oppnå helhet og sammenheng i tilbudet til pasienter og brukere.

Yrkesutøvelse

Yrkesutøvelse dreier seg om hvordan menneskers fysiske og psykiske helse kan ivaretas. Planlegging, gjennomføring, dokumentasjon og vurdering av eget arbeid inngår i faget. Det handler videre om relevant regelverk og yrkesetiske retningslinjer. Helsefagarbeiderens rolle og ansvar i samarbeid med andre yrkesgrupper står sentralt. Programfaget handler også om å utarbeide forslag til ulike tiltaksplaner som brukes i helse- og omsorgstjenestene og i spesialisthelsetjenesten.

Kilder

Læreplan i faget
Midthordland prosti

Midthordland prosti var et prosti i Bjørgvin bispedømme i Den norske kirke. Det besto av kommunene Austevoll, Fusa, Os og Samnanger i Hordaland.
Prostiet ble lagt ned 1. mars 2014 og sognene overført til naboprostiene.
  Os og Austevoll ble overført til Fana prosti og Fusa og Samnanger til Hardanger og Voss prosti.
Prostiet var inndelt i sogn.
Wenshan (Wenshan)

Wenshan (kinesisk: 文山县; pinyin: Wénshān Xiàn) er et fylke i det autonome prefekturet Wenshan i provinsen Yunnan i Folkerepublikken Kina.
Befolkningen var på 404 410 innbyggere i 1999.

Kultur

Zhuanglandsbyen A'e er viden kjent i Kina og i Japan for sine fine gravørarbeider.

Økonomi

Et av fylkets største arbeidsgivere er kraftselskapet Yunnan Wenshan Electric Power Co., som har sitt hovedkvarter her. Det er oppført på Shanghaibørsen. 
Wenshan har en sinkgruve som produserer dype blå hemimorfittspesimen av verdensklasse.
Svømming under VM i svømmesport 2013 – 50 meter fri kvinner

Semifinaler

Semifinalene ble avholdt fra kl 18.58.
De amerikanske Jomfruøyer under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Bob Hope

Bakgrunn

Hope vokste opp som den femte av syv brødre. Faren var steinarbeider og moren operasangerinne. De første årene bodde familien i Bristol. I 1907 emigrerte familien via mottaksmyndigheten på Ellis Island til Cleveland i Ohio og fem år gammel ble Bob Hope amerikansk statsborger.

Karriere

Hans skuespillertalent var klart allerede i ungdommen. Men han arbeidet som slakterassistent og som linjemann inntil talentet for alvor ble oppdaget da han vant en konkurranse i beste imitasjon av Charlie Chaplin. Før skuespilleriet ble hans levevei, var han også en tid profesjonell bokser under psevdonymet Packey East. 
Stumfilmkomikeren Fatty Arbuckle så Hope opptre i 1925, og sørget for at han fikk en stilling hos en omreisende trupp kalt Hurley's Jolly Follies. Innen ett år hadde Hope utviklet et show kalt the Dancemedians med George Byrne og Hilton Sisters, siamesiske tvillinger som kunne utføre stepping i sine vaudevilleopptredender. Hope og Byrne opptrådte også som siamesiske tvillinger, danset og sang og sminket blackface, inntil noen fortalte Hope at han var morsomst som seg selv.
Hope filmdebuterte i  1934 med kortfilmen Going Spanish for Educational Pictures. Han underskrev så en kontrakt med Paramount Pictures. Hope spilte i selskapets The Big Broadcast of 1938. Siden fulgte en lang rekke komedier, flere av dem sammen med Bing Crosby i The Road-serien. Han opptrådte dessuten i utallige radioprogrammer og tv-shows, og skrev flere bøker. 
Den 6. mai 1941, på March Field i California fremtrådte Hope i sitt første show for United Service Organizations (USO). Han fortsatte deretter å reise og underholde tropper under resten av andre verdenskrig, under Koreakrigen, Vietnamkrigen og trakk seg ikke tilbake før etter Gulfkrigen 1990-1991. For å vise sin støtte for de væpnede styrker bar han under turnéene nesten alltid militæruniform, akkurat som sitt publikum. Hans karrière som underholder for de amerikanske soldater varte i 60 år og omfattet om lag 60 turnéer.
Bob Hope mottok fem Oscar og har fått fire stjerner på Hollywood Walk of Fame for film, radio, TV og teater. Han mottok Presidentens frihetsmedalje 20. januar 1969 av president Lyndon B. Johnson. I 1998 ble han utnevnt til Honorary Knight Commander av Order of the British Empire.
Hans fremste hobby var golf. Han spilte golfpartier med samtlige amerikanske presidenter fra Dwight D. Eisenhower til George Bush.
Akvaplan-niva

Akvaplan-niva er et norsk forskningsbasert aksjeselskap, etablert i 1984 for å drive forskning og utvikling innen akvakultur, marinbiologi og ferskvannsbiologi.  
Selskapet har siden 1994 hatt kontorer i Framsenteret i Tromsø.  I 1991 ble NIVA deleier og strategisk partner. Nå eier NIVA samtlige aksjer. Selskapet representerer NIVA i de fleste prosjekter i Nord-Norge og rundt nordområdene. Selskapet er organisert i fem avdelinger (akvakultur, havmiljø, kyst- og ferskvannsmiljø, samt akvakulturforskning og miljøforskning). Samarbeid organiseres også gjennom konsortiet Akvaplan-niva, som inkluderer Unilab Analyse, Akvaplan-niva Barents (Murmansk), Troms Marin Yngel og Senja Akvakultur. Selskapet har kontorer i Frankrike, Spania og Russland, samt på Island.
Det var i 2016 over 50 forskere og rådgivere tilknyttet selskapet. Omsetningen i 2011 var på 65 millioner NOK. Salve Dahle har siden 2001 vært direktør.
Edvard Rønning

Karriere

Fram til september 2005 var han leder av manuslinja på Den norske filmskolen på Lillehammer, en utdannelse han la grunnen for i 1997. Rønning har undervist på NTNU både i film og teater, og vært professor II i dramaturgi samme sted i 10 år. Han har vært dramaturg på Trøndelag Teater og i NRK.
Rønning har videre holdt en rekke kurs i inn- og utland innenfor praktisk manusskriving. Han var med på å starte opp manusutviklingen på Statens Studiesenter for film, nå Filmutviklingen. Han har arbeidet som konsulent for Audiovisuelt produksjonsfond, Nordisk film og TV-fond, samt for en rekke produsenter og regissører.

Priser

Han har fått Ibsenprisen – Teatrets venners pris – samt vunnet andrepris i Nationaltheatrets konkurranse i forbindelse med frigjøringsjubileet.
HAT-P-1b

HAT-P-1b er en eksoplanet som roterer rundt den sollignende stjernen HAT-P-1, også kjent som ADS 16402 B og den minst lyssterke komponenten av dobbelstjernen ADS 16402. HAT-P-1b befinner seg 450 lysår unna i stjernebildet Firfislen. Planeten ble oppdaget 14. september 2006 og er en hot Saturn.
Beyers Naudé

Liv og virke

Naudé ble ordinert som prest i 1939 og i 20 år tjente han i ulike menigheter.
Den 3. august 1940 giftet Naudé seg med Ilse Weder, hvis far hadde vært en misjonær. Paret hadde tre sønner og en datter sammen.
I 1963 grunnla Naudé organisasjonen Christian Institute of Southern Africa (CI), en økumenisk organisasjon med sikte på å fremme forsoning gjennom dialog, forskning og publikasjoner. Kort tid senere fratrådte han sin kirkelige posisjon og forlot sin menighet i Northcliff i Johannesburg. Som et resultat, mistet han sin status som minister i den nederlandske reformerte kirke. 
I 1993 ble Naudé nominert til Nobels fredspris. I 2004 ble Naudé kåret til nummer 36 på Topp 100 Great South-Africans i en uformell meningsmåling utført av et TV-program sendt på South African Broadcasting Corporation.
Etter hans død den 7. september 2004, lovprise Nelson Mandela ham som «en sann humanitær og en sann sønn av Afrika. Naudé fikk en offisiell statsbegravelse som ble avholdt lørdag 18. september 2004 og ble fulgt av president Thabo Mbeki, andre prominente og høytstående sørafrikanske tjenestemenn. Naudés aske ble spredt i bydelen Alexandra, like utenfor Johannesburg. Han mottok flere æresbevisninger fra flere forskjellige land mens han levde og etterlot seg sin kone, fire barn og to oldebarn.
Bel Ami (sang)

«Bel Ami» (Mer presis «Du hast glück bei den Frau'n, Bel Ami») er en tysk sanghit med melodi av Theo Mackeben og tekst av Hans Fritz Beckmann.
Den ble første gang sunget av Lilli Waldmüller (som Rachel) i spillefilmen Den smukke venn fra 1939, hvor Willi Forst både var regissør og spilte hovedrollen som George Duroy.
Sangen nøt stor populariet i Det tyske riket, noe som er bemerkelsesverdig i lys av det uheroiske refrenget.
Willy Forst mit Odeon Musette-Orchester sang den selv inn. Den ble utgitt på 78-platen Odeon O-2627.
Det finnes også en instrumentalversjon med Will's Trekkspillorkester for Columbia.

Norske versjoner

Det finnes flere norske tekster. Alles versjoner heter «Bel Ami».
Synger mer Aage Samuelsen

Synger mer Aage Samuelsen er et musikkalbum med Jan Groth, utgitt i 1995.
Pygopleurus

Utseende

Middelsstore (6 – 20 mm), avlange biller, oftest bronseaktig, blått eller grønt metallisk farget. Artene i denne slekten er vanligvis tett hårete, i alle fall hos hannene. Grunnfargen er gulbrun til svart. Hele kroppen er dekket med lange, oppstående, fine, oftest lyse hår. Hodet er nedoverbøyd, antennene er 9- eller 10-leddete med en tre-leddet vifte, alle leddene fløyelsaktig hårete. Fasettøynene er delt av en list i fremkanten. Overleppen (labrum) og kjevene (mandibler) stikker fram foran hodeframkanten (clypeus). Brystskjoldet (pronotum) er mer eller mindre kvadratisk, hvelvet, ofte tett punktert og hårete. Dekkvingene er avlange, den ytterste delen er ofte tynn og spissene spriker slik at de ikke dekker hele bakkroppen. Beina er kraftige, framleggene (tibiae) har et par tenner på utsiden, mellom- og bakleggene kan ha forskjellig utviklede sporer. Bakbeina er noe forlengede med kraftige lår. Føttene er fem-leddete, nokså lange og kraftige.

Levevis

Lite er kjent om biologien. De voksne billene flyr om dagen og kan finnes svermende over blomster og busker i sandige områder. Larvene finnes blant annet i sanddyner ved kysten, der de spiser på råtnende plantedeler.

Utbredelse

Slekten er utbredt i den sørlige delen av den Palearktiske økosonen : Nord-Afrika, det sørligste Europa, Midtøsten og Sentral-Asia østover til Afghanistan.
Bjørkefiken

Stell

Planten skal ikke ha direkte sollys og rikelig med vann. Den bør vannes til faste tider, om sommeren på morgenen, om vinteren på kvelden. Av og til trenger den en dusj med lunkent vann fra en sprayflaske.

Allergi

Planten kan fremkalle allergi hos kjæledyr eller små barn.
Norgesmesterskapet i orientering 1962

Norgesmesterskapet i orientering 1962 bestod av flere arrangementer som i 1962 kåret norgesmestere i orientering.
Hovedmesterskapet ble arrangert på Brandbu 16. september. Kongepokalene ble vunnet av Marit Økern og Magne Lystad.
Teknologibedriftenes Landsforening

Teknologibedriftenes Landsforening (TBL) var en norsk arbeidsgiverorganisasjon tilknyttet NHO.
TBLs historie kan føres tilbake til 1889, da en del verkstedansatte i Oslo gikk sammen og dannet en forening, som fra 1908 fikk navnet De Mekaniske Værksteders Landsforening (MVL), senere Mekaniske Verksteders Landsforening.
28. november 2005 ble det besluttet at Prosessindustriens Landsforening og Teknologibedriftenes Landsforening skulle slås sammen til Norsk Industri. Den nye foreningen ble operativ 1. januar 2006.
Certification Officer

Certification Officer er et britisk embede med ansvar for lovpålagte oppgaver relatert til fagforeninger og arbeidsgiverforeninger.
Certification Officer har en stab på 7 ansatte i London og en deltidsansatt stedfortreder i Edinburgh.
Oppgavene består i å føre register over fagforeninger og arbeidsgiverforeninger, føre tilsyn med foreningenes rapporteringsplikt og gjøre rapportene tilgjengelig for offentligheten, ha tilsyn med overholdelsen av regelverket for sammenslåing av henholdsvis fagforeninger og av arbeidsgiverforeninger, avgjøre klager relatert til avstemninger i fagforeninger og visse fagforeningsregler, føre tilsyn med fagforeningenes og arbeidsgiverforeningenes politiske økonomiske midler, og fungere som rapporteringsorgan for varslere.